**2011-2012 évi Észak-Keleti Terület Felnőtt Egyéni Bajnokságának Versenykiírása**

**A verseny célja:** felmenő rendszerben eldönteni, a 2011-2012 évi Észak-keleti terület bajnoki címét, valamint a továbbjutók létszámát a kelet bajnokságra, majd az országos versenyre.

**A verseny ideje és helye:** 2012.04.22. 08.00 óra. Ózd, Bolyki főút 4. városi stadion.

**A verseny szervezője és lebonyolítója:** a versenyt az Észak -keleti Terület versenybizottsága és az Ózdi VFTC szervezi és bonyolítja le.

 ***Versenybizottság:***

 ***Elnök:*** Havaj István

 ***tagok:*** Kelemen Imre

 Orosz István

 Bialeszek György

 Magyar Zoltán

**A verseny résztvevői:** a versenyen a megyei bajnokságokból továbbjutók, Heves 11, Szabolcs 5, Hajdú 4, Borsod 18, Nógrád 10 fő. A versenyen sportorvosi igazolás és érvényes versenyengedély kötelező.

**Versenyszámok:**

A verseny 4 x 30 vegyes gurításból áll. Mindenkinek 10 bemelegítő gurítás végezhető a kezdő pályán. A kelet bajnokságra továbbjut az 1-12 helyezett.

**Helyezések eldöntése:** a versenyen elsősorban a több ütött fa, utána a jobb tarolás, majd a kevesebb üres gurítás dönt. ha ezek mind egyformák, akkor az utolsó 30 gurítás ugyanezen eredményei.

**A díjazás:** a verseny 1-3 helyezettje serleg és oklevél, díjazásban részesül. Eredményhirdetés a verseny után, kb. 19.30 órakor.

**Költségek:** a versennyel kapcsolatos költségeket a szervezők és a lebonyolítók viselik, a további költségek az egyesületeket terhelik ( nevezés, étkezés, utazás, stb. ).

**Nevezési határidő:** legkésőbb 2012.04.17-ig kérjük a visszajelzést, aki eddig a részvételt nem mondja le, annak a nevezési díjat be kell fizetni.

**Nevezési díj:** 2.500 Ft / versenyző

**Egyéb rendelkezések:** a pályára lépésre kiírt versenyzőnek legalább 30 perccel korábban kel jelentkeznie a versenybizottságnál. Óvási díj 5.000 Ft, amennyiben a VB. az óvásnak helyt ad, úgy ez a díj visszafizetésre kerül. A verseny lebonyolítói az öltözőben hagyott értéktárgyakért nem vállal felelősséget. A versenyen sportszerű öltözék viselése kötelező.

Keleti egyéni felnőtt bajnokság 2012.05.06. Szolnok.

Az országos felnőtt egyéni bajnokság 2012.05.19-20. Zalaegerszeg.

A versenykiírásban nem közölt szempontok tekintetében a MATESZ szabályai az irányadók.

**Salgótarján, 2012.04.04.**

**Havaj István**

**Területi Szövetség Vezető**